







Saluton umlegantoj! 

Jen vi legas la sesan numeron de la revuo Umujo. Ni umis- 
toj tre penis havigi bonajn umaĵojn al umlegantoj, por ke 
ili havu uman tempon. Kiel ĉiam, vi ne trovos politikaĵojn. 
Do, trankvile kaj ĝojplene vi povas legi. 

En la antaŭaj numeroj, karaj umlegantoj rimarkis kelkajn 
aferojn pri enpaĝigo. Ni klopodis konsideri ilin kaj ko- 
rekti, do kiel ekzemplo, vi ne trovos en tiu ĉi numero 
tro da mallumaj paĝoj, ĉar ilia printado rezultis ne 
tiom bone. 

En tiu ĉi numero vi legos artikolon pri kalendaroj, 
kiu estas enkonduko de serio pri diversaj kalendaroj 
de la mondo. Kaj vi povas ĝui alian eron de Grndulario. 
Cetere, se vi interesiĝas pri kunlaborado, vi povas legi ar- 
tikolon pri tiu temo en tiu ĉi numero kaj vi povas kunlabo- 
ri pri la venontaj numeroj. En tiu ĉi numero, vi ne trovas 
tradukitan rakonton kiel en antaŭaj numeroj, sed vi povas 
legi artikolon pri esperanto-tradukarto. Kaj se vi volas iom 
ludi, ni en tiu ĉi numero proponas mojosan ludon, kiu es- 
tas bbera kiel nia revuo. Kaj ankaŭ ni havas kunlaborpeton 
por mojosa projekto, vi ekscios pri ĝi, legante la revuon. 

Kaj ni umistoj devas konfesi, ke daŭrigi la eldonadon 
de la revuo sen via kunlaborado ne eblas, do ek ... ek! 
Kunlaboru! :D 


Saĝad Daŝti 


A 


goo.gl/oPdEFr 


La tuta enhavo de ĉi tiu revuo krom la emblemo de Google 
docs en la dua paĝo kaj la bildoj pri OpenTTD (La kovrilo kaj 
la paĝoj 9 kaj 10) estas eldonata laŭ la permesilo Krea Komu- 
naĵo Atribuite-Samkondiĉe 4.0 Tutmonda (CC BY-SA 4.0), dis- 
ponebla ĉe 

https://creativecommons.Org/licenses/by-sa/4.0/deed.eo. 

La bildoj de OpenTTD estas publikigitaj laŭ la versio 2 de 
la permesilo Ĝenerala Publika Permesilo GNU (GNU GPL) 
eldonita de Free Software Foundation, disponebla ĉe: https:// 
ww.gnu.org/licenses/old-licenses/gpl2.0-.html 

lAmtoboiru! 


■pflblo fttnH 



Ĉi tio, kion vi legas, krom ke mia nomo 
aperas kiel aŭtoro, estas ne mia teksto, 
sed nur io, kion mi komencis skribi. 

Fakte, ĉi tio havas multajn kreantojn. 
Iu demandis min, skribi ion tian, kaj mi 
skribis ĝin. Alia(j) homo(j) redaktis ĝin, 
por korekti mian erarplenan tekston 
(mistajpojn, akuzativojn, maltaŭgajn 
esprimojn ktp). Poste, iu decidis pri 
litertipo kaj ilustraĵo(j) por plibeligi la 
paĝon. 

Eĉ tion vi ne legus, se ĉi tiu teksto 
estus sola. Ankaŭ la aliaj homoj, 
kiuj ne partprenis en ĉi tiu artikolo, 
respondecas pri via legado. Iu decidis 
pri la plej taŭga paĝo por enmeti la 
artikolon, kaj aliaj diskonigis ĝin. 

Eble, mi estas la ĉefa verkinto de la 
teksto, sed sola mi ne respondecas, ke 
vi legas ĉi tion. 

Kunlabori estas la sola maniero atingi 
decan rezulton. 

Kial esperantistoj laboras sole? 

Se vi havas bonajn ideojn, kial vi ne 
serĉu redaktanton? Se vi bone redaktas, 
kial ne korekti erarojn de aliaj, anstataŭ 
bele skribi pri malinteresaj aferoj? 

En multaj aliaj aferoj okazas la samo. 
«Hej, mi pretigis novan platformon, 
por ke vi skribu/demandu/blogu/babilu 


... tie!» Tehnike, retejo estas grandega 
projekto, kaj ankaŭ administri ĝin ... 
Kial ne kunlabori kun alia, kiu kapablas 
alvoki homojn? La projekto ne estos 
nur via, sed ĝi havos propran vivon. 

Mi iom pli parolos pri muziko. 
Verkistoj kaj tradukistoj trotaksas la 
teskton. Teksto gravas, sed unue homoj 
rimarkas pri la sona kaj bilda kvalito, 
ne pri la kvalito de la tradukado. Kaj 
en la nuntempa mondo, sen filmeto, ne 
multaj homoj interesiĝas pri via belega 
verko. Por fari interesan muzikfilmon, 
oni bezonas tekston, registraĵojn, 
miksadon ... nur por la muziko. Por la 
filmo mem oni bezonas tajigan ideon, 
registraĵojn, fotojn, desegnaĵojn, 
pentraĵojn, videomuntadon ... Kaj por 
ke oni spektu, ĝi devas esti publikigita 
en taŭga loko, momento kaj esti 
trovebla, tio signifas elekti bonan 
titolon kaj bonajn etikedojn, por ke 
serĉiloj trovu ĝin. Eĉ poste, oni devas 
atingi la homojn, kaj la video devas esti 
diskonigita. Ĉu vi pensas, ke nur unu 
homo kapablas fari ĉion? 

Pardonu, ke mi verkis tro longan 
parton pri muziko, sed mi simple 
konas ĝin iom pli ol aliajn aferojn. Kaj 
pardonu ankaŭ, ke certe mi forgesis 
iun gravegan taskon por unu el la 
ekzemploj, kiujn mi montris, sed pri tio 
kulpas miaj kunverkintoj... 

Kalendaroj 

Martin Haase 

Ni ĉi tie komencas serionpri kalendaraj sistemoj kaj reformoj. Se 
vi volas kontribui, prezentante kalendaran sistemon kaj/aŭ 
kalendaran reformon, vi estas invitata partopreni. Bv. 
kontakti nin rete (prefere en nia telegrama diskutejo 
aŭ retpoŝte). Ni volonte aldonos vian kontribuon 
al nia serio. 

Kalendaro estas sistemo por organizi la 
kalkuladon de tagnoktoj (diurno) ĉefe por 
sociaj, (agri-) kulturaj kaj religiaj celoj 
(kompreneble origine religio kaj socio 
estis tre forte ligitaj al agrikulturo). La 
tagnokto aŭ diurno estas evidenta bazo 
de tempokalkulado, ĉar ĝi estas la tempo 
inter sunleviĝoj (do unu turniĝo de la 
terglobo), kiu ritmas nian vivon. Krome, 
nia vivo estas ritmata per periodo de 365 
diurnoj (ekzakte estas 365,24 diurnoj), 
dum kiuj la tero unufoje ĉirkaŭcirkulas la 
sunon. Tiun periodon oni nomas jaro. Post 
365 diurnoj, la tago denove havas la saman 
longecon kaj la sezona sinsekvo rekomenciĝas. 

Tial, tiu suna jaro estas aparte grava, kie la sezonoj 
ludas rolon, do praktike ĉie, ĉar nur proksime de la 
ekvatoro ili ne multe ŝanĝiĝas. 

Ankaŭ la luno cikle vidiĝas kaj havas ritman influon. Tiel, 
kalendaroj organiziĝas ankaŭ laŭ lunaj cikloj, kiuj nomiĝas monatoj. 
Inter du plenaj lunoj pasas 29,53 diurnoj. Tial, monatoj havas inter 29 kaj 30 
tagnoktojn. Kial en kelkaj kalendaroj ili havas 31? La kialo estas simpia: -12 
oble 29,53 diurnoj estas 354,36 diurnoj. Tion oni nomas luna jaro. Sed ĝi estas 

kelkajn tagnoktojn malpli longa ol la 
suna jaro, kiu gravas por la sezona 
sinsekvo. Aldonante kroman tagon 
al kelkaj monatoj, oni celas adapti la 
lunan jaron (kun ekzakte 354,3671 
diurnoj) al la pli longa suna jaro. 
Kalendaroj, kiuj baziĝas sur la suna 
jaro estas sunaj kalendaroj, tiuj, 
kiuj baziĝas sur la malpli longa luna 
jaro estas lunaj kalendaroj. Ekzistas 
ankaŭ luno-sunaj kalendaroj, kie oni 
adaptas la lunan ciklon al la suna, ne 
per plilongigitaj monatoj (kiuj fakte 
kontraŭas la sencon de monato kiel 
luncikla unuo), sed aldonante plian 
monaton. 

Pro tio, ke ĉiu lunfazo (novluno, 
kreskanta duonluno, plenluno, 
malkreskanta duonluno) daŭras 
dum proksimume sep tagoj, multaj 
kalendaroj dividis la monaton en kvar 
septagajn periodojn, la semajnojn. 
Nuntempe, semajnoj tamen ne plu 
rilatas al la lunfazoj kaj la monato, 
sed estas simple sinsekvo de sep 
tagoj. Ekzistas ankaŭ sistemoj kun 
dektaga aŭ malpli longa semajno. La 
eŭskoj ekzemple iam havis tritagan 
semajnon, kiel oni povas kompreni 
el la tagnomoj. En multaj lingvoj, 
la tagnomoj aŭ simple nombras la 
tagojn de la semajno aŭ baziĝas sur 
nomoj de planedoj (inkluzive de 
suno kaj luno), ofte identigitaj kun 
dioj. 


La jaroj estas nombrataj ekde iu 
komenca punkto, kiu ĝenerale 
estas grava historia okazaĵo, kiel 
ekzemple la (supozata) ekesto de la 
mondo, la ekrego de reĝo, la fondo 
de ŝtato aŭ io simila. Ofte la unua 
jaro komenciĝas je tiu punkto kaj la 
antaŭa jaro estas la unua jaro antaŭ 
tiu punkto, tiel ke mankas nula jaro. 
Tio klarigas, kial la tria jarmilo de iu 
kalendaro komenciĝas nur en la jaro 
2001 kaj ne en la jaro 2000, kiu estas 
la lasta jaro de la milaj jaroj, kiuj 
tamen estas jam la dua jarmilo, ĉar la 
jaroj 1 ĝis 1000 estas la unua jarmilo 
de tiu kalendaro. En antikva Romo 
oni uzis la nomojn de la du konsuloj, 
kiuj regis la urbon kaj ĝian regnon 
dum tiu jaro, anstataŭ nombri 
jarojn. Tio facile eblis, ĉar konsulo 
oficis dum unu jaro. En la kristana 
periodo de la romia imperio oni 
enkondukis la nombradon de jaroj 
ekde la (malprecize difinita) naskiĝo 
de Jesuo. Kompreneble, la nombrado 
de jaroj en la gregoria kalendaro 
nuntempe perdis sian religian 
signifon. La gregoria kalendaro estas 
reformita versio de la romia (julia) 
kalendaro, kaj nun la plej vaste uzata 
sunkalendara sistemo en la mondo, 
sed ĝi ne estas perfekta, tiel ke aliaj 
sistemoj plu ekzistas kaj novaj estas 
proponataj. 

daŭrigo de la tria ĉapitro 

La antaŭajn erojn de Grndulario vi povas legi en la antaŭaj numeroj de 

Umujo. 


La deksesa ero 

Progreso, laŭ Grnduloj, estas la plej grava afero ĉiam ajn. En Grndulario, 
ĉiuj devas konsideri ĝin en ĉiu aspekto de ĉio. Do, ĉiu ago devas iel helpi 
plirapidigi kaj pligrandigi aferojn. Tio videblas eĉ en la lingvo de Grndu- 
loj: ili iam decidis ŝanĝi la kutiman erdan lingvon: ili forigis aferojn el ĝi 
kaj kunmetis kelkajn aferojn, por ke diraĵoj mallongiĝu kaj la lingvo uziĝu 
pli rapide. Ne gravas por ili, ĉu sentoj ne plu povus facile esprimiĝi per ĝi: 
sentoj ne tiom gravas, ĉar ili ja malrapidigas aferojn, ili do estas kontraŭ 
Progreso. Oni ne havas tiom da tempo en Grndulario por tiaj aferoj. Ĉar 
ĉio devas esti rapida. Ĉiu havas devojn kaj taskojn, kiujn oni devas plenumi 

ĝustatempe. Alikaze, oni ne rajtus vivi sufiĉe nemalfacile. 

Grndulario plenas je muroj kaj konstruaĵoj, kiuj apartigas ĉion kaj difinas 
limon por ĉiu parto. Estas diversaj enmurigitaj partoj en Grndulario: ekzem- 
ple, en iu parto, oni okupiĝas pri eltirado de vivrimedo, iu parto estas por 
kalkuli, kiom da vivrimedo oni jam eltiris, alia parto estas por decidi, kiel pli 
rapide kaj multoble fari tion kaj tiel plu. 

Kiam oni rigardas la erdon de pli alte en la ĉielo, oni vidas Grndularion 
kvazaŭ plurajn fendojn sur la planedo, pro la tiel multaj muroj kaj kon- 
struaĵoj, kiuj staras en Grndulario. Ili estas tiom multaj, ke oni apenaŭ pov- 
as simple promeni tie. Tamen Grnduloj vere ne multe promenas. Ili apenaŭ 
eĉ vidas unu la alian. Ili estas ĉiam okupataj, kaj rapide preterpasas unu la 
alian eĉ sen rimarki. Tia okupateco iel helpas ilin ne senti Doloblemon, do 
ili ŝajnas esti kontentaj pri tio. 

Iam *ode promenis tra la fendoj de Grndulario. Gi parte vidis la helion, kiu 
aperis malantaŭe de la konstruaĵoj, kiuj jam estigis la fendaĵon. Gi pensis: 
kiel malfeliĉe; ne povi vidi la helion je la leviĝo, pro tiuj brutaj malspritaj 
konstruaĵoj! Tiel, ĝi sin sentis sufokata. Ĝi volis esti pli supre, ekstere de la 
fendoj. ĉi amas la helion. 



Kio okazos? 



Kio vi pensas, ke okazos en nia 
mondo estontece? Ĉu finfine 
estos flugatŭoj? Ĉu eblos iam 
lerni aferojn tuje? Kio okazos 
al la socioj? Kiuj lingvoj estos 
parolataj? Kio pri religioj? Ĉu 
finfine iam ĉiuj homoj havos 
egalajn rajtojn, sendepende de 
etno, genro, riĉeco, pensmanie- 
ro ktp? Aŭ ĉu pli frue homaro 
simple detruos sin en nuklea 
milito? 

Ni kredas, ke esperantistoj ha- 
vas multe da ideoj pri kio oka- 
zos estontece. Tial ni scivolas, 
kion vi pensas pri tio. Ni volas, 
ankaŭ, kunhavigi tion kun aliaj 
Esperantistoj, por ke ni ĉiuj 
vidu kion la aliaj pensas pri nia 
estonteco. 

Do ni kreis formularon, en kiun vi povas enigi viajn pensojn por ĉiu 
periodo. Poste ni verkos raporton laŭ la respondaro kaj publikigos ĝin en 
Umujo. 

La formularo estas farita per Google Forms. Tamen ni zorgas pri via pri- 
vateco. Do ni ne petas retpoŝtadreson aŭ iun ajn privatan informon de vi, 
nur kromnomon por eble uzi ĝin en la estonta raporto. Por respondi al la 
formularo, vi ne bezonas ian konton. 

La formularo estas disponebla ĉe 

https://goo.gl/forms/muiHF7znsNPetLnr2 

OpenTTD 

Saĝad Daŝti Neĵad 


Okaze de la novjaraj ferioj en mia 
lando (mi ne ŝercas, nia novjaro 
okazas en la komenco de la prin- 
tempo), mi serĉis videoludon, por 
ke mi dum ferioj okupu min kaj 
iom amuziĝu. Mia plej bona amiko 
proponis al mi mojosan ludon, 
nome OpenTTD, kies nomon mi 
neniam antaŭe aŭdis. OpenTTD 
estas libera simulila videoludo 
(farita per C++), kiu baziĝas sur 
la fama ludo “Transport Tycoon 
Deluxe”. La temo de la ludo estas 
tio, ke oni dum la ludo klopodas 
gajni monon, ligante diversajn 
urbopartojn aŭ tutajn urbojn unu 
al alia, fabrikojn al la resursoj ktp. 
Sed la ligoj devas esti ĝustaj, por 
ke ili estu profitaj. En la komenco, 
mi kiel komencanto pri la ludo, 
sensperte faris malĝustajn ligo- 
jn kaj ili ne estis profitaj. Kaj mi 
dume, farante ilin, dronis en la 
pruntaĵoj, kiujn mi devis redoni. 
Kiam mi eksciis, ke mi per miaj 
aĉaj kaj malĝustaj trajnaj, busaj 
kaj ŝarĝaŭtaj ligoj detruis ĉion, 
por ke mi ne estu devigita vendi 


mian domon por redoni la monon, 
mi eliris el la ludo kaj ree komen- 
cis. Sed ĉi-foje mi per mia sperto 
pli bone ludis kaj la ligoj ja bone 
funkciis. Vidi trajnojn, ŝarĝaŭto- 
jn, aviadilojn, busojn kaj ŝipojn 
veturi profite, estas ege amuza kaj 
mojosa sperto. 

Unu el la plej bonaj avantaĝoj de 
la ludo estas tio, ke eblas ludi ĝin 
preskaŭ tute esperantlingve. Kaj 
ankaŭ ekzistas aldonaĵo, kiu ebli- 
gas havi esperantajn nomojn por 
la urboj. Tiu ĉi aldonaĵo enhavas 
grandan kolekton de la esperantaj 
urbnomoj (en kiuj ankaŭ troviĝas 
esperantaj nomoj de veraj urboj). 
La aldonaĵo estas tiom vasta, ke 
eĉ neesperantistoj ankaŭ uzas ĝin 
foje. Ĉar ĝi taŭgas por grandaj 
mapoj, kiuj enhavas multajn ur- 
bojn. Por uzi ĝin, vi unue devas 
iri al la agordoj de NewGRF. Tie 
vi devas serĉi “Esperanto Town 
Names” kaj poste elŝuti kaj agordi 
la aldonaĵon. 

La ludo lasttempe ekhavis novan 

ĝisdatigon, kiu ebligas por ni mo- 
josajn novajn aferojn kaj solvas 
kelkajn problemojn. Cetere, la 
esperanta traduko ankoraŭ ne es- 
tas tute preta (648 frazoj ankoraŭ 
mankas). Kaj ĉiu povas helpi 
traduki, do estus bone, se ni fin- 
tradukus ĝin antaŭ interesiĝo de 
la volapukistoj traduki la ludon 
(jes, la danĝero ĉiam proksimas 
al Esperantujo!). Ankaŭ la ludo 
havas retan forumon kaj vikion, 


en kiuj vi povas lerni kiel ludi, 
kaj ankaŭ trovi la necesaĵojn, por 
programi por la ludo. 

Jen la ligiloj: 

1- La oficiala retejo: 

https://www.openttd.org/ 

2- La vikio: 

http://wiki.openttd.org/ 

3- la forumo: 

https://www.tt-forums.net/ 









Esperanto-tradukarto 

Martin Haase 


Neniu povas lerni ĉiujn lingvo- 
jn de la mondo. Tial, por legi 
tekstojn el lingvoj, kiujn ni ne 
scipovas, ni devas uzi traduko- 
jn. Legado de esperanta traduko 
estas avantaĝa: Tradukanto al 
Esperanto kutime estas denaska 
uzanto de la tradukata lingvo. 
Kiam temas pri tradukoj al aliaj 
lingvoj, la tradukanto ofte es- 
tas denaska parolanto nur de la 
cellingvo kaj ne de la traduka- 
ta lingvo. Tio rezultas en bela 
teksto en la cellingvo, kiu eble 
tamen ne estas tiom fidela al 
la originalo, ĉar ne estante de- 
naskulo, la tradukanto povas 
maltrafi kelkajn nuancojn de la 
originalo. 

Alia avantaĝo de Esperanto es- 
tas ĝia flekseblo, tiel ke eblas 
paŭsi la originalan strukturon 
tre precize al Esperanto, sen tro 
tordi la cellingvan gramatikon 
(kiel okazas, kiam oni provas 
paŭsi fremdajn strukturojn al 
aliaj lingvoj). La flekseblo de 
Esperanto tamen ankaŭ estas 
danĝero, ĉar unuopa tradukanto 

eble tamen troigas la imitadon 
de originalaj strukturoj. Tial, 
helpas konsultiĝi kun internac- 
ia teamo de spertaj esperanti- 
stoj, por eviti malfacile kom- 
preneblajn aŭ tute malkutimajn 
esprimojn. Guste tiel ni faras en 
tiu ĉi revuo. Ni do alvokas vin 
traduki por ni, kaj vi povas fidi 
je nia lingva kunlaboro. 








